open-index/open-wikipedia-markdown huggingface dataset:
Delonte West

**Delonte Maurice West**, nado o 26 de xullo de 1983 en Washington, D.C., é un ex xogador profesional de baloncesto estadounidense da NBA. Xogou coa Universidade de saint Joseph na Liga Universitaria e na liga profeisonal, foi escollido no draft polo Boston Celtics e despois xogou con outros equipos como Seattle SuperSonics, Cleveland Cavaliers e Dallas Mavericks. Máis tarde pasou pola liga chinesa cos Fujian Xunxing e Shanghai Sharks para rematar a súa carreira profesional cos Texas Legends na D League.

Mide 1,96 e xogaba de escolta.

## Traxectoria 
### Traxectoria deportiva 
Despuntou no Instituto onde conseguiu varios títulos de Player of the Year (en galego, *Xogador do ano*) e no baloncesto universitario tamén destacou ao formar con Jammer Nelson a mellor dupla de xogadores exteriores que conseguiron, en 2003, que o seu equipo, os Hawks, conseguiran unha temporada regular sen ninguha derrota.

Foi seleccionado polos Boston Celtics na posición 24 do Draft da NBA de 2004. Foi suspendido indefinidamente tras unha derrota en pretempada o 15 de outubro de 2012. Foi reincorporado ó equipo ó día seguinte, pero dez días máis tarde foi suspendido de novo pola mesma razón, tras outra derrota. Tres días máis tarde, o 29 de outubro de 2012, os Mavericks cortáronlle o contrato por problemas de disciplina. A seguir, marchou á China, onde xogou nos Fujian Xunxing e Shanghai Sharks; Venezuela, e finalmente, fichou polos Texas Legends, o equipo filial dos Mavericks na  D-League.

### Vida persoal 
Foi detipo pola policía en setembro de 2009, por mor dunha infracción de tráfico. Cando rexistraron o vehículo comprobaron que, dentro dunha funda de guitarra, escondía 3 armas: unha Beretta de 9mm, unha Ruger 357 e unha escopeta Remington 870. A sentenza puido ser de cárcere pero resolveuse cun arresto domiciliario e 40 horas de servizo á comunidade; a maiores, a NBA sancionouno con 10 partidos.

O 21 de xaneiro de 2020, anos despois de se reirar, apareceron uns vídeos onde recibía unha malleira en plena rúa onde vivía na indixencia tras ter malgastado varios millóns de dólares. Jammer Nelson, un dos xogadores con quen mantiña contacto, afirmou que dende 2009 sufría de trastorno bipolar e que rexeitaba calquera tipo de axuda. Varios ex compañeiros afirmaron, daquela, que o apoiarían, como LeBron James. Finalmente, tras varios meses sen recibir ningún tipo de axuda dos antigos compañeiros, foi Mark Cuban, empresario estadounidense e dono dos Mavericks de Dallas quen o sacou das rúas e pagou o tratamento de rehabilitación.

## Estatísticas na súa carreira na NBA 
### Temporada regular 
### Playoffs 
## Notas 
## Véxase tamén 
### Ligazóns externas 
* Ficha en NBA.com
Blackened Sky

***Blackened Sky*** é o álbum de estrea da banda escocesa de rock alternativo Biffy Clyro, editado o 10 de marzo do 2002 polo selo Beggars Banquet Records. Do disco sacáronse catro sinxelos: "27", "Justboy", "57" e "Joy.Discovery.Invention", e acadou o número 78 na lista británica de álbums.

Ao igual que cada un dos tres primeiros álbums da banda, foi tocado só unha vez enteiro en directo, o día 13 de decembro do ano 2005 no King Tut's Wah Wah Hut de Glasgow.

## Listaxe de cancións
Lovey

***Lovey*** é o cuarto álbum da banda estadounidense de rock alternativo The Lemonheads. Foi editado en xullo de 1990 e trátase do seu primeiro disco co selo Atlantic Records. O álbum foi o derradeiro co membro fundador Jesse Peretz, que deixou a banda para seguir unha carreira na fotógrafía e no cine.

## Listaxe de cancións
Nicole (cantante chilena)

**Denisse Lilian Laval Soza**, coñecida como **Nicole**, é unha cantante chilena.

## Traxectoria 
Iniciou a súa carreira musical desde unha idade temperá. *Tal vez me estoy enamorando* (1989), o seu primeiro álbum, foi un grande éxito local que conseguiu un Disco de Ouro. Anos máis tarde, tras unha pausa para rematar a súa escolarización, Nicole lanzou *Esperando nada* (1994), producido por Tito Dávila (anteriormente de Enanitos Verdes), e gravou cinco álbums que alcanzaron o número un en todas as emisoras de radio de Chile e vendeu máis de 80.000 copias.

En 1997, Nicole viaxou a Londres para gravar o seu próximo disco. Ese ano publicou *Sueños en tránsito*, producido por Gustavo Cerati, ex Soda Stereo. *Despiértame*, o seu primeiro sinxelo, foi premiado aquel ano cun MTV Video Music Awards na categoría de Mellor Vídeo Feminino. Para ampliar as súas fronteiras, a cantante decidiu probar sorte en México e, posteriormente, en Estados Unidos, onde coñeceu a Bruno del Ganado. En 2002 Nicole lanzou *Viaje infinito*, álbum que foi gravado en Nova York, producido por Andrés Levin. O álbum foi canddiato a un Grammy Latino e ós MTV Music Awards.

No 2004 Nicole participou en dúas películas, a curtametraxe *The Miami friend* e *For Rent Chile*, ambas recoñecidas en importantes festivais de todo o mundo. En 2005 Nicole creou o seu propio selo independente, Chika Entertainment Inc.. *APT* (2006-2007), o quinto álbum da súa carreira, foi mesturado en España e, a continuación, masterizado en Londres por Barry Sage. A cantante regresou a Chile, onde se concentrou na promoción do seu novo disco. Do mesmo xeito, Nicole fíxose cargo de varias campañas publicitarias. Tamén foi presentadora dun programa de radio co cantante Javiera Parra, e participou no programa *Todo a coro*, da TVN (Televisión Nacional de Chile), onde dirixiu o coro Talagante Prisión, que foi gañador. Asemade levou un programa de televisión de música en vivo na canle de televisión Vía-X e foi parte do grupo de organizadores do Premio Nacional de Artes 2009 Altazor no seu país.

## Discografía 
### Álbums de estudio 
* 1989: *Tal vez me estoy enamorando*.
* 1994: *Esperando nada*.
* 1997: *Sueños en tránsito*.
* 2002:
** *Grandes éxitos*
** *Viaje infinito*.
* 2006: *APT*.
* 2009: *20 años*.

## Filmografía 
### Películas 
* 2004: *The Miami Friend*.
* 2005: *For Rent Chile*.

## Véxase tamén 
### Ligazóns externas 
* Páxina oficial de Nicole
Earl Boykins

**Earl Boykins**, nado o 2 de xuño de 1976 en Cleveland, Ohio, é un xogador americano de baloncesto profesional que actualmente é axente libre.

## Traxectoria 
### Universidade 
Boykins asistiu á Universidade Eastern Michigan dende 1995 até 1998, sendo elixido no mellor quinteto da súa conferencia no seu ano *senior* e *junior*. Durante a súa tempada de sénior, Boykins foi, con 26,8 puntos por partido o segundo máximo anotador da NCAA.

### NBA 
Boykins xogou en Cleveland Cavaliers, New Jersey Nets, Orlando Magic, Los Angeles Clippers, Golden State Warriors, Denver Nuggets, Milwaukee Bucks e Charlotte Bobcats. Tamén pasou dous anos na CBA xogando en Rockford Lightning. Cos seus 1,65 m de altura, Boykins é o xogador máis baixo en activo da liga, e o segundo da historia detrás de Muggsy Bogues (1,60 m).

Tras deambular sen rumbo por varios equipos da NBA, Boykins atopou finalmente un contrato garantido en Denver Nuggets en 2004. O rol principal de Boykins sempre foi saír do banco e inxectar enerxía ofensiva ao seu equipo, en parte porque é un dos bases máis rápidos da liga. O 18 de xaneiro de 2005, Boykins bateu a marca de máis puntos nunha prórroga, con 15, aínda que posteriormente Gilbert Arenas superaríao con 16.

O 11 de xaneiro de 2007, Boykins foi traspasado a Milwaukee Bucks a cambio de Steve Blake, onde fixo medias de 14 puntos por noite. Como curiosidade, Boykins é o xogador máis baixo en anotar 30 puntos ou máis. Ao finalizar a tempada, o xogador non renovou e converteuse en axente libre até o 31 de xaneiro de 2008, cando asinou un contrato con Charlotte Bobcats.

### Europa 
O 6 de agosto de 2008 asinou como axente libre polo Virtus Bologna italiano, co que o 26 de abril de 2009 proclamouse campión do EuroChallenge, sendo ademais o máximo asistente da competición.

### Regreso á NBA 
A tempada 2009-10 regresou a Estados Unidos asinando un contrato polos Washington Wizards cos que fixo unha media un total de 7.5 puntos e 2.9 asistencias por encontro. En agosto de 2010 comprometeuse por un ano e 1,3 millóns de dólares cos Milwaukee Bucks que se convertían no seu noveno equipo na NBA.

O 26 de marzo de 2012, asinou cos Houston Rockets.

## Notas 
## Véxase tamén 
### Ligazóns externas 
* Perfil en nba.com
* Estatísticas de Earl Boykins
Kid A

***Kid A*** é o cuarto álbum de estudio da banda inglesa de rock alternativo Radiohead, editado o 2 de outubro do 2000. Foi un éxito comercial en todo o mundo, sendo platino na súa primeira semana no Reino Unido. A pesar de non contar con ningún sinxelo oficial ou vídeo musical parade promoverse, *Kid A* converteuse na primeira edición de Radiohead en estrearse no número 1 nos Estados Unidos. Este éxito atribúese a unha única campaña de promoción, a filtración do álbum en Internet.

*Kid A* foi gravado en París, Copenhaguen, Gloucestershire e Oxford co produtor Nigel Godrich. A composición e gravación foi experimental para Radiohead, ao ter un son menos roqueiro e máis electrónico. Influenciada polo Krautrock, o jazz e a música clásica do século XX, Radiohead abandonou as súas composicións con tres guitarras para incluír un rango de instrumentos máis amplo en *Kid A*, usando teclados, o Ondes Martenot, e, nalgunhas composicións, cordas e metais. *Kid A* tamén ten letras máis minimalistas e abstractas que o anterior disco da banda.

*Kid A* foi listada como unha das 50 gravacións máis importantes da década polo programa *All Songs Considered* da emisora estadounidense National Public Radio. A páxina web Rockfeedback situouno no segundo posto da súa lista dos mellores álbums da década. Foi tamén colocado no posto 67 da lista da *olling Stone* dos "500 mellores álbums de todos os tempos".

## Listaxe de cancións 
## Notas
Jon Brockman

**Jonathan Rodney Brockman**, nado o 20 de marzo de 1987 en Snohomish, Washington, é un ex xogador estadounidense de baloncesto profesional.

## Traxectoria 
### Universidade 
Xogou durante catro tempadas cos *Huskies* da Universidade de Washington, nas que fico medias de 13,8 puntos e 9,8 rebotes por partido. No seu debut conseguiu un dobre-dobre ante Morgan State, con 17 puntos e 10 rebotes. Esa tempada acabou con 215 rebotes, a segunda mellor marca dun novato na historia da universidade.

Ao ano seguinte foi incluído por primeira vez no mellor quinteto da Pacific Ten Conference, tras liderar á conferencia en rebotes, con 9,6 por partido. Logrou 15 dobres-dobres ao longo da tempada,

Tras ser o xogador que máis dobres-dobres fixo en toda a súa conferencia na súa terceira tempada, o último ano logrou de novo ser incluído no mellor quinteto da Pac-10, acabando a súa carreira de universitario como o único *huskie* da historia en lograr máis de 1800 puntos e máis de 1200 rebotes. sendo traspasado inmediatamente a Sacramento Kings xunto con Sergio Rodríguez a cambio dos dereitos do draft sobre a elección 31, Jeff Pendergraph, e en setembro de 2009 asinou contrato cos Kings. O 21 de xullo de 2010 foi traspasado a Milwaukee Bucks por Darnell Jackson e unha segunda rolda do draft de 2011.

O 27 de xuño de 2012, Brockman, Jon Leuer, Shaun Livingston e unha elección do Draft foron traspasados ós Houston Rockets a cambio de Samuel Dalembert e varias eleccións do Draft.

## Notas 
## Véxase tamén 
### Ligazóns externas 
* Perfil en NBA.com 
* Estatísticas de Jon Brockman
Arqueoloxía xenética

[miniatura|180px|[Australopithecus africanus.]]
A **arqueoloxía xenética** é como se denomina en bioloxía a aplicación á paleontoloxía das técnicas da bioloxía molecular, especialmente da reacción en cadea da polimerase, o que permite reconstruír parentescos entre individuos da mesma ou diferentes especies, así como recuperar secuencias de nucleótidos de organismos hoxe extinguidos.

## Aplicación á paleoantropoloxía 
A recuperación de moléculas de ADN mitocondrial (ADNmt) de mostras esqueléticas de diversa antigüidade permite estudar a variabilidade xenética dos grupos humanos do pasado. A análise do ADNmt en tecidos antigos presenta unha vantaxe fundamental fronte ao nuclear, debido ao seu alto número de copias por célula.

Os principais problemas metodolóxicos descritos neste tipo de análises puideron resolverse naqueles casos en que as mostras presentaban boas condicións de preservación. Estes foron fundamentalmente: 
# Inhibición da amplificación. 
# Autenticación dos resultados, e
# Detección e eliminación da contaminación.

A variabilidade no éxito da amplificación entre individuos dun mesmo asentamento arqueolóxico, indica que as condicións individuais de cada inhumación son máis importantes que a antigüidade. Por outro lado, as pezas dentarias demostraron ser o material máis adecuado para o estudo do ADNmt antigo.

A interpretación dos datos a nivel de poboación só é posíbel naqueles asentamentos que presentan un amplo número de individuos, dado o relativamente baixo rendemento da metodoloxía.

## Véxase tamén
### Bibliografía
*  Durán, M. L.; Neskuts Izagirre Arribalzaga e Concepción de la Rúa Vaca (1988): "Genética y Arqueología: Análisis molecular de ADN procedente de restos esqueléticos" . *Munibe Antropologia - Arkeologia*, Nº 50, páxs. 3-14. 
* "Arqueología molecular", en *Investigación y Ciencia*. Nº 155. Agosto 1989.
* "Reacción en cadena de la polimerasa", en *Investigación y Ciencia*. Nº 165. Xuño de 1990.

### Outros artigos
* ADN mitocondrial
* Bioloxía molecular
* Paleoantropoloxía
* Paleoarte
* Paleontoloxía
* Xene

### Ligazóns externas
* Nicholas Wade (2000): "El origen de dos europeos. Combinando genética y arqueología, los científicos sacan una historia de 50 000 años del continente" .
* La genética aplicada a la arqueología  en Catalunya vanguardista .
* ¿Qué ha supuesto los avances en los estudios de ADN a la Arqueología? en Arqueoblog .
Darington Hobson

**Darington Hobson**, nado o 29 de setembro de 1987 en Las Vegas, Nevada, é un xogador profesional de baloncesto estadounidense. Cunha altura de 2,01 metros pode xogar nas posicións de escolta e ala.

## Traxectoria 
### Instituto 
Hobson asistiu ao Instituto Western durante o seu ano freshman (primeiro), antes de trasladarse ao Instituto Alief Hastings en Houston, Texas. Ao quince anos cambiouse á Gulf Shores Academy, onde recibiu o alcume de "Butta". Hobson continuou mudandose, esta vez até California, onde asistiu ao seu cuarto instituto, o Calvary Baptist Christian. Por último, marchou ao Decatur Christian en Illinois, onde fixo de media 19 puntos, 12 rebotes e 7 asistencias por partido.

### Universidade 
Hobson xogou ao baloncesto durante dous anos no College of Eastern Utah da National Junior College Athletic Association. O primeiro ano fixo medias de 18,4 puntos e 8,3 rebotes e liderou ao equipo a un balance de 17-15. Foi incluído no terceiro equipo do All-American da NJCAA. Na súa segunda campaña asinou 15,2 puntos e 8,7 rebotes, e a súa mellor actuación realizouna ante Western Wyoming con 35 puntos.

Unha vez finalizada a súa segunda tempada no CEU, Hobson foi trasladado á Universidade de New Mexico. Hobson non decepcionou, converténdose no primeiro xogador en liderar aos *Lobos* en puntos (15,9), rebotes (9,3) e asistencias (4,6) durante unha tempada. Foi nomeado mellor xogador e mellor novato da *Mountain West Conference*, sendo o único xogador na historia en lograr ambos os recoñecementos no mesmo ano. Tamén foi incluído no mellor quinteto da conferencia e entre os 26 finalistas para o Premio John R. Wooden. O 29 de marzo de 2010, Hobson foi seleccionado no terceiro equipo do All-American por Associated Press, o primeiro *lobo* en conseguilo desde Danny Granger en 2005.

## Profesional 
Hobson foi elixido na 37ª posición do Draft da NBA de 2010 polos Milwaukee Bucks. O 29 de decembro de 2011 foi asignado aos Fort Wayne Mad Ants da NBA Development League.

## Véxase tamén 
### Ligazóns externas 
* Estatísticas en Basketball-Reference.com
4:13 Dream

***4:13 Dream*** é un álbum da banda inglesa The Cure, editado o 27 de outubro do 2008 polo selo Geffen Records despois de anunciarse varias datas previas.

Orixinalmente concibiuse como disco dobre e nas sesións de gravación rexistráronse 33 temas, pero finalmente lanzouse como un único disco. Sacáronse catro sinxelos do álbum, pero ningún foi acompañado de vídeos musicais. *4:13 Dream* tivo unha recepción desigual por parte da crítica especializada, e a día de hoxe leva vendidas ao redor de 200&nbsp;000 copias en todo o mundo.

## Listaxe de cancións 
# "Underneath the Stars" – 6:17
# "The Only One" – 3:57
# "The Reasons Why" – 4:35
# "Freakshow" – 2:30
# "Sirensong" – 2:22
# "The Real Snow White" – 4:43
# "The Hungry Ghost" – 4:29
# "Switch" – 3:44
# "The Perfect Boy" – 3:21
# "This. Here and Now. With You" – 4:06
# "Sleep When I'm Dead" – 3:51
# "The Scream" – 4:37
# "It's Over" – 4:16
Bring 'Em In

'''''Bring 'Em In''''' é o álbum de estrea da banda sueca de garage rock Mando Diao, editado no ano 2002 en Suecia. No 2003 foi lanzado internacionalmente e tivo unha boa recepción entre a crítica.

A edición xaponesa contén tres cancións extra, mesturadas entre os temas da versión orixinal. No ano 2005 lanzouse unha edición limitada cun segundo disco de caras-B e demos.

## Listaxe de cancións
Worst Case Scenario

***Worst Case Scenario*** é o álbum de estrea da banda belga de rock alternativo dEUS, editado o 16 de setembro de 1994. A súa portada está deseñada polo guitarrista Rudy Trouvé e contén o sinxelo "Suds & Soda", que se converteu nun éxito e é un dos temas favoritos dos seus seareiros.

O álbum foi lanzado inicialmente en Bélxica polo selo Band! cunha lista de temas distinta: "Right as Rain" e "Great American Nude" (ámbolos dous presentes no EP *Zea*) foron substituídos por "Let Go". Foi despois editado no Reino Unido e Europa pola Island Records coa listaxe que aparece debaixo.

*Worst Case Scenario* recibiu boas críticas internacionais e acadou o ouro en Bélxica, vendndo 30.000 copias. No mes de abril do 2008 o álbum levaba vendidas 270.000 copias en todo o mundo.

## Listaxe de cancións 
## Notas
Stereopathetic Soulmanure

***Stereopathetic Soulmanure*** é o segundo álbum do músico de rock alternativo estadounidense Beck, editado o 22 de febreiro de 1994 a través do selo Flipside, unha semana antes da aparición da súa estrea con Geffen, *Mellow Gold*. O álbum está composto principalmente por demos caseiras, actuacións ao vivo e abstractos experimentos noise. Aínda que unha gravación lo-fi adoita a ser anti-comercial por natureza, *Stereopathetic Soulmanure* é realmente a terceira gravación oficia de Beck, editada antes do éxito de "Loser".

## Listaxe de cancións
Fever to Tell

***Fever to Tell*** é o álbum de estrea da banda de indie rock estadounidense Yeah Yeah Yeahs, editado o 29 de abril do 2003 a través do selo Interscope Records. Foi producido por David Andrew Sitek e mesturado por Alan Moulder.

*Fever to Tell* foi nomeado ao premio ao mellor álbum alternativo nos Grammy e foi certificado ouro no Reino Unido. O vídeo de "Maps" foi nomeado nos MTV Video Music Awards do 2004 á mellor dirección artística, mellor cinematografía, mellor edición e ao MTV2 Award. *The New York Times* elixiu *Fever To Tell* como mellor álbum do ano. En xuño do 2005 o álbum foi situado no porto 89 na lista da revista *Spin* dos 100 mellores álbums entre 1985 e 2005. Tamén aparece no libro *1001 Albums You Must Hear Before You Die*. No ano 2009 o álbum foi declarado segundo as publicacións *Rolling Stone*, Pitchfork Media e *NME*, o 28, 24 e 5 mellor da década respectivamente.

En abril do ano 2016 a revista *Rolling Stone* colocouno no posto 31 da súa lista dos 40 mellores álbums de punk de todos os tempos.

## Listaxe de cancións 
Todos os temas compostos por Yeah Yeah Yeahs. 
# "Rich" - 3:36
# "Date with the Night" - 2:35
# "Man" - 1:50
# "Tick" - 1:49
# "Black Tongue" - 2:59
# "Pin" - 2:00
# "Cold Light" - 2:16
# "No No No" - 5:14
# "Maps" - 3:39
# "Y Control" - 4:00
# "Modern Romance" - 7:28 Despois dun tempo de silencio soa a canción oculta "Poor Song" (ás veces faise referencia erroneamente a ela como "Porcelain")
Club de Fútbol Sporting Mahonés

O **Club de Fútbol Sporting Mahonés** (en catalán: *Club de Futbol Sporting Maonès*) foi un club de fútbol de España da cidade de Maó en Menorca, Illas Baleares. Fundado en 1974, desapareceu en 2012.

## Historia 
O Sporting Mahonés é o resultado da fusión dos dous equipos de Maó, o *Club Deportivo Menorca* e a *Unión Deportiva Mahón*, o 17 de xullo de 1974. Debutou nas divisións rexionais do fútbol balear, onde progresou ata alcanzar a Terceira División en 1977-78.

Na tempada 1986-87 os menorquines obteñen o ascenso, tras quedar como primeiros do seu grupo en Terceira, nun persoal na que figuraban deportistas como Vicente Engonga. Debutou na campaña 1987-88, e o Sporting permaneceu en Segunda B seis tempadas nas que o seu mellor resultado foi un quinto lugar en 1988-89. Tras terminar en 1993 clasificado no décimo noveno lugar, o Mahonés descendeu de novo a Terceira.

Durante varios anos o Sporting Mahonés atravesou dificultades económicas que lle levaron a realizar malas tempadas. En 2004 chegou á presidencia do club un empresario local, Antonio Gomila, que realizou varias reestruturacións para recuperar a súa viabilidade deportiva. En 2008 substitúelle Francisco Segarra, exjugador do FC Barcelona B e Celta de Vigo entre outros clubs. O Sporting Mahonés clasificouse durante dúas tempadas (2004-05 e 2005-06) para os playoff polo ascenso a Segunda B, pero non lograría subir á terceira categoría do fútbol español ata o ano 2009. Os menorquines conseguiron regresar á división de bronce tras vencer ao Unión Mutilvera, Burgos CF e CD Tenerife B.

En xaneiro de 2012, o equipo anunciou a súa retirada da Segunda B a mediados de tempada, ao non poder pagar as débedas contraídas cos seus xogadores e corpo técnico. Isto implica a desaparición da entidade o 23 de xaneiro de 2012, tras disputar o seu último encontro fronte á UE Sant Andreu.

## Uniforme 
* **Uniforme titular**: Camiseta azul, pantalón azul, medias brancas. 
* **Uniforme alternativo**: Camiseta granate, pantalón verde, medias granates.

## Estadio 
O Sporting Mahonés xoga no Estadi de Bintaufa, tamén coñecido como Campo Municipal. Ten unhas medidas de 105x75, herba natural e capacidade para 3.500 persoas.

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 8
* **Tempadas en 3ª**: 26
* **Tempadas en Rexional**: 3

## Xogadores 
### Cadro 2010/11 
* *Actualizado o 21 de setembro de 2010*. 

## Palmarés 
* **Terceira División de España (1)**: 1986-87
* Subcampión da Terceira División (1): 2008-09

## Notas 
## Véxase tamén 
### Ligazóns externas 
* Web oficial do Sporting Mahonés
Bart Simpson

**Bartholomew JoJo "Bart" Simpson** é un personaxe de ficción da serie de televisión de debuxos animados *The Simpsons*. Bart é un neno de 10 anos, o primoxénito da familia caracterizado por ter un mal comportamento e un baixo rendemento escolar, sendo totalmente oposto á súa irmá Lisa. Idolatra o televisivo pallaso Krusty, ten por amigo fiel a Milhouse e por mascota un can chamado "Santa's Little Helper".

## Véxase tamén 
### Ligazóns externas 
* Bart Simpson en TheSimpsons.com 
* Bart Simpson na Internet Movie Database
Larry Sanders

**Larry Sanders**, nado o 21 de novembro de 1988 en Fort Pierce, Florida, é un xogador profesional de baloncesto estadounidense que é axente libre. Cunha altura de 2,08 metros xoga nas posicións de ala-pivote e pivote.

## Traxectoria 
### Instituto 
Sanders non xogou ao baloncesto até noveno curso, xa que a súa escola privada non ofrecía deportes. Posteriormente trasladouse ao Instituto Port St. Lucie, onde fixo medias de 18,9 puntos e 13 rebotes por partido no seu ano sénior, e liderou a Port St. Lucie a un balance de 20 vitorias e 8 derrotas e ao campionato District 13-5A. Sanders foi incluído no mellor equipo do estado.

### Universidade 
Na súa primeira tempada na Virginia Commonwealth University, Sanders foi incluído no mellor quinteto de novatos da Colonial Athletic Association e no mellor quinteto defensivo. No seu segundo ano cos *Rams* fixo medias de 11,3 puntos e 8,6 rebotes por partido e foi coroado como mellor defensor da súa conferencia. A súa progresión continuou na súa terceira e última campaña na universidade, facendo 14,4 puntos, 9,1 rebotes e 2,6 tapóns por partido, e sendo nomeado por segundo ano consecutivo mellor defensor da conferencia. Ademais, foi incluído no mellor quinteto da CAA. Larry Sanders anunciou en abril de 2010 a súa intención de declararse elixible para o Draft da NBA de 2010.

### Profesional 
Foi seleccionado na 15ª posición do Draft da NBA de 2010 por Milwaukee Bucks. O 8 de xullo de 2010, asinou un contrato de rookie cos Bucks. O 20 de febreiro de 2011, foi asignado ós Fort Wayne Mad Ants da NBA D-League. O 26 de febreiro de 2011 regresou ós Bucks.

O 30 de novembro de 2012, conseguiu a súa primeira tripla-dobre, tras acadar 10 puntos, 12 rebotes e 10 tapóns na derrota de Milwaukee contra os Minnesota Timberwolves. Rematou a tempada na segunda posición en tapóns por partido, tan só por detrás de Serge Ibaka. Ademais, rematou terceiro na votación ó xogador con maior progresión da tempada, por detrás de Paul George e Greivis Vásquez. O 20 de agosto de 2013, asinou unha extensión de contrato cos Bucks de catro anos e 44 millóns de dólares.

O 21 de febreiro de 2015, chegou a un acordo cos Bucks para rescindir o seu contrato.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Julio Cano Lasso

**Julio Cano Lasso** nado en Madrid o 30 de outubro de 1920 e finado na mesma cidade o 7 de decembro de 1996, foi un arquitecto español.

## Traxectoria 
No ano 1939, rematada a Guerra civil española, comezou os seus estudos de arquitectura que rematou en 1949 conseguindo o Premio Extraordinario de Fin de Carreira. En 1951 obtivo o título de Técnico Urbanista. Traballou no Instituto Nacional de Industria e posteriormente na Dirección Xeral de Urbanismo. Foi profesor da Escola de Arquitectura de Madrid entre os anos 1961 e 1970.

A obra de Cano Lasso está influenciada pola arquitectura moderna, polo seu discurso de racionalidade e eficiencia.
 
## Obras destacadas 
miniatura|250px|dereita|Auditorio de Galicia.
* Estudo sobre o Polígono de Campolongo en Pontevedra (1961).
* Universidade Laboral de Ourense (1976).
* Auditorio de Galicia en Santiago de Compostela (1986).
* Pavillón de España na Exposición Universal de Sevilla (1992).

## Premios 
En 1991 recibiu a Medalla de Ouro da Arquitectura.

## Véxase tamén 
### Ligazóns externas 
* Biografía e proxectos en *soloarquitectura.com* .
* Julio Cano Lasso en *epdlp.com* .
Get Behind Me Satan

***Get Behind Me Satan*** é o quinto álbum da banda estadounidense de rock alternativo The White Stripes, editado o 7 de xuño do 2005 a través do selo V2 Records. Aínda que mantén unha produción básica como os seus álbums anteriores, *Get Behind Me Satan* marca un cambio dende o seu predecesor *Elephant*, sendo o condutor o piano e incorporando un maior rango de instrumentos como a marimba e o triángulo.

Jack White usa diferentes técnicas que noutros traballos do pasado, cambiando a súa guitarra eléctrica polo piano, a mandolina e a guitarra acústica en case todos os temas, sendo o seu estilo habitual con guitarras máis pesadas substituído por unha aproximación máis rítmica ás cancións. *Rolling Stone* elixiuno como terceiro álbum do ano e recibiu o Grammy ao mellor álbum de música alterntiva no 2006. *Get Behind Me Satan* vendeu ao redor das 850.000 copias nos Estados Unidos ata febreiro do 2007.

## Listaxe de cancións 
Todos os temas compostos por Jack White.

# "Blue Orchid" – 2:37
# "The Nurse" – 3:47
# "My Doorbell" – 4:01
# "Forever for Her (Is Over for Me)" – 3:15
# "Little Ghost" – 2:18
# "The Denial Twist" – 2:35
# "White Moon" – 4:01
# "Instinct Blues" – 4:16
# "Passive Manipulation" – 0:35
# "Take, Take, Take" – 4:22
# "As Ugly as I Seem" – 4:10
# "Red Rain" – 3:52
# "I'm Lonely (But I Ain't That Lonely Yet)" – 4:19
Drew Gooden

**Andrew Melvin "Drew" Gooden**, nado o 24 de setembro de 1981 en Oakland (California), é un ex xogador de baloncesto profesional estadounidense. Cunha altura de 2,08 metros xogaba nas posicións de ala-pivote e pivote.

## Traxectoria 
Gooden xogou de pivote no Instituto El Cerrito como sénior, e liderou aos *Gauchos* en 1999 ao campionato California Interscholastic Federation Boys Division III.

Gooden foi un xogador dominante na Universidade de Kansas, facendo medias de 19,8 puntos e 11,4 rebotes por partido na tempada 2001-02. Foi a peza clave que levou a Kansas á Final Four, ademais de recoller varios premios individuais que lle galardoaban como o mellor universitario do ano.

### NBA 
Foi elixido na cuarta posición do Draft de 2002 por Memphis Grizzlies, aínda que foi traspasado a metade da súa primeira tempada na liga a Orlando Magic a cambio de Mike Miller. Na tempada 2004-05 fichou por Cleveland Cavaliers, facendo medias de 14,4 puntos e 9,2 rebotes por partido. Tras esta gran campaña, o baixada de rendemento de Gooden foi notorio, descendendo até os 10,7 puntos e 8,7 rebotes. Na súa terceira tempada cos Cavaliers non houbo síntomas de melloría, e mesmo a directiva da franquía barallou incluírlo nalgún traspaso. Ese traspaso chegou o 21 de febreiro de 2008, data na que foi enviado a Chicago Bulls nun intercambio a tres bandas entre os Bulls, os Cavaliers e Seattle Sonics.

O 19 de febreiro de 2009, Chicago Bulls traspasou a Gooden, Andrés Nocioni, Michael Ruffin e Cedric Simmons a Sacramento Kings a cambio de John Salmons e Brad Miller. Tras xogar un partido cos Kings, foi cortado o 1 de marzo e aos dous días asinou con San Antonio Spurs. En xullo de 2009 asinou como axente libre con Dallas Mavericks.

O 13 de febreiro de 2010, Gooden foi traspasado a Washington Wizards xunto con Josh Howard, James Singleton e Quinton Ross a cambio de Caron Butler, Brendan Haywood e DeShawn Stevenson. Días despois, o 17 de febreiro, Gooden foi traspasado a Los Angeles Clippers como parte dun intercambio a tres bandas; Ilgauskas, unha primeira rolda do draft de 2010 e os dereitos de Emir Preldžič marchábanse de Cleveland Cavaliers a Washington Wizards; Antawn Jamison desde Washington a Cleveland Cavaliers; Al Thornton dos Ánxeles a Washington Wizards e Sebastian Telfair dos Ánxeles a Cleveland. O 1 de xullo de 2010 asinou un contrato con Milwaukee Bucks por cinco anos e 32 millóns de dólares. O 16 de xullo de 2013, os Bucks cortaron a Gooden usando a cláusula de amnistía.

O 26 de febreiro de 2014, Gooden asinou un contrato de dez días cos Washington Wizards. O 8 de marzo de 2014, asinou un segundo contrato de dez días cos Wizards.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
End Hits

***End Hits*** é o quinto álbum da banda estadounidense de post-hardcore Fugazi, editado en abril de 1998 polo selo Dischord Records. A imaxe da portada é unha fotografía da cidade de Hong Kong co edificio Hopewell Centre destacando entre os demais.

## Listaxe de cancións 
# "Break" – 2:12
# "Place Position" – 2:45
# "Recap Modotti" – 3:50
# "No Surprise" – 4:12
# "Five Corporations" – 2:29
# "Caustic Acrostic" – 2:01
# "Closed Captioned" – 4:52
# "Floating Boy" – 5:45
# "Foreman's Dog" – 4:21
# "Arpeggiator" – 4:28
# "Guilford Fall" – 2:57
# "Pink Frosty" – 4:09
# "F/D" – 3:42
Geza Vermes

**Geza Vermes**, nado en Mako (Hungría) o 22 de xuño de 1924 e finado en Oxford o 8 de maio de 2013, foi un dos primeiros estudosos dos Manuscritos do Mar Morto e un especialista de primeiro nivel a escala mundial en materia de xudaísmo histórico e na figura do Xesús de Nazaret histórico.

## Traxectoria 
A súa nai e o seu pai, xornalista, morreron no holocausto. Graduouse en Historia Oriental e Filoloxía pola Universidade Católica de Lovaina e obtivo o doutoramento en Teoloxía. Foi colaborador do Centro Nacional de Investigacións científicas en París e profesor de estudos bíblicos na Universidade de Newcastle. En 1965 foi designado profesor de estudos xudeus na Universidade de Oxford.

A súa familia, aínda que de orixe xudía, profesaba o catolicismo, relixión que el abandonou para recuperar plenamente a súa condición de xudeu.

É membro da Academia Británica e da Academia Europea das Artes, das Ciencias e das Humanidades. Ostenta doutoramentos *honoris causa* polas Universidades de Edimburgo, Durham e Sheffield e a Universidade Europea Central de Budapest.

Como froito das súas prolongadas investigacións, refutou as posicións que puñan en dúbida a historicidade de Xesús de Nazaret, así como aquelas posicións que entendían que Xesús se afastou da relixión xudía. Pretendeu achegarse desde criterios puramente históricos ao suposto fundador do cristianismo para chegar á conclusión que este non pretendeu fundar unha relixión esgallada do xudaísmo.

## Obras 
* *Jesus the Jew: A Historian´s Reading of the Gospes*. Minneapolis, 1973.
* *The Dead Sea Scrolls: Qumran in Perpective*, Minneapolis, 1977
* *Jesus and the World of Judaism*, Minneapolis 1983
* *The Religion of Jesus the Jew*, Minneapolis, 1993
Joseph Klausner

thumb|Joseph Klausner, 1910

**Joseph Klausner**, nado en 1897 e finado en 1958, foi un político, prestixioso historiador xudeu e profesor de literatura hebrea. Procedente de Rusia, estudou Filosofía e linguas semíticas na Universidade de Heidelberg. Redactor xefe da *Enciclopedia Hebrea* e autor dunha *Historia de Israel* en catro tomos, desenvolveu un afervoado sionismo. Candidato á presidencia israelí foi vencido por Chaim Weizmann en 1949. Foi tío avó do escritor Amos Oz.
Servizo de Normalización Lingüística do Concello de Vigo

O **Servizo de Normalización Lingüística do Concello de Vigo** é unha unidade que resolve as necesidades relativas ao uso do galego que xorden na administración viguesa.

No aspecto lingüístico, tanto de cara á administración como de cara á poboación, o seu traballo consiste en corrixir, traducir, resolver dúbidas e proporcionar material de consulta.

Dende o punto de vista normalizador, a unidade xestiona cursos de lingua galega ─especialmente de linguaxe administrativa─, fornece información respecto de axudas e subvencións relativas á lingua que se convocan dende a Xunta, organiza campañas de normalización lingüística dirixidas a sectores concretos, elabora léxicos e material de traballo para sectores determinados etc.

## Véxase tamén
### Ligazóns externas
*Web oficial.
*Páxina informativa na web do Concello de Vigo.
Galería de imaxes de Tabeirós, A Estrada

**Santiago de Tabeirós** é unha parroquia que se localiza no concello da Estrada.

## Galería de imaxes

Ficheiro:Igrexa de Santiago de Tabeirós, A Estrada.jpg|Igrexa de Santiago de Tabeirós.
Ficheiro:Absida igrexa de Santiago de Tabeirós, A Estrada.jpg|Ábsida da igrexa de Tabeirós.
Ficheiro:Imaxe de Santiago na igrexa de Tabeirós, A Estrada.JPG|Imaxe de Santiago na igrexa de Tabeirós.
Ficheiro:Igrexa de Santiago de Tabeirós, A Estrada 3.jpg|Canzorros.
Ficheiro:Igrexa de Santiago de Tabeirós, A Estrada 2.jpg|Canzorros.
Ficheiro:Igrexa de Santiago de Tabeirós, Pía batismal.jpg|Pía bautismal.
Ficheiro:Igrexa de Santiago de Tabeirós.jpg|Sepulcro.
Ficheiro:Capela da Consolación en Tabeirós, A Estrada.JPG|Capela da Consolación.
Ficheiro:Peto de ánimas de Tabeirós, A Estrada.JPG|Peto de ánimas de Tabeirós.
Ficheiro:Casa Fernández, Tabeiros, A Estrada.jpg|Casa Fernández, en Tabeirós.

## Véxase tamén
*Galería de imaxes da Estrada
Ancorados

Como topónimo **Ancorados** pode referirse a:

;En Galiza
***San Pedro de Ancorados**, parroquia do concello da Estrada;
***San Tomé de Ancorados**, parroquia do concello da Estrada.
Enfoques

***Enfoques*** foi un programa dos servizos informativos da  Televisión de Galicia que se emitiu entre 1988 e 1991.
## Desenvolvemento 
O programa estaba dedicado a reportaxes de temas de actualidade e de contido humano, as reportaxes eran tanto de produción propia e de canles e produtoras do resto de España e internacionais. Unha das súas reportaxes titulada *A matanza nunha terra brava* de Elvira Varela recibiu unha mención honorífica dos Premios de Prensa, Radio e Televisión do Ministerio de Cultura de España.
Ponte Buggianese

**Ponte Buggianese** é un concello italiano da provincia de Pistoia, na rexión da Toscana. Ten 8.398 habitantes (en 2007) e esténdese por unha área de 29&nbsp;km², cunha densidade de poboación de 295,5 hab/km². A altura media do concello é de 18 metros.

Fai fronteira cos concellos de Buggiano, Chiesina Uzzanese, Fucecchio (FI), Larciano, Monsummano Terme, Montecatini Terme, Pieve a Nievole.

## Ligazóns externas 
* Páxina oficial do Concello de Ponte Buggianese
Alan Alda

**Alan Alda**, nado o 28 de xaneiro de 1936 en Nova York, é un actor, guionista e director de televisión estadounidense.

## Traxectoria 
Fillo do actor Robert Alda, ao longo da súa carreira gañou cinco premios Emmy e seis premios Globo de Ouro. É principalmente coñecido polo seu papel como Hawkeye Pierce na serie de televisión *M*A*S*H*.

## Filmografía 
### Filmes 
* *Gone Are the Days!* (1963)
* *Paper Lion* (1968)
* *The Extraordinary Seaman* (1969)
* *Jenny* (1970)
* *The Moonshine War* (1970)
* *The Mephisto Waltz* (1971)
* *To Kill a Clown* (1972)
* *Kill Me If You Can* (1977)
* *Same Time, Next Year* (1978)
* *California Suite* (1978)
* *The Seduction of Joe Tynan* (1979)
* *The Four Seasons* (1981)
* *Sweet Liberty* (1986)
* *A New Life* (1988)
* *Crimes and Misdemeanors* (1989)
* ''Betsy's Wedding* (1990)
* *Whispers in the Dark* (1992)
* *Manhattan Murder Mystery* (1993)
* *Canadian Bacon* (1995)
* *Flirting with Disaster* (1996)
* *Everyone Says I Love You* (1996)
* *Asasinato na Casa Branca* (1997)
* *Mad City* (1997)
* *The Object of My Affection* (1998)
* *Keepers of the Frame* (1999)
* *What Women Want* (2000)
* *The Aviator* (2004)
* *Resurrecting the Champ* (2007)
* *Diminished Capacity* (2008)
* *Flash of Genius* (2008)
* *Nothing But the Truth* (2008)

### Televisión 
* *The Phil Silvers Show* (1958)
* *Naked City* (1962)
* *The Doctors and the Nurses* (1963)
* *Route 66* (1963)
* *East Side/West Side* (1963)
* *The Trials of O'Brien* (1963)
* *That Was The Week That Was* (1964–1965)
* *Where's Everett* (1966) (piloto)
* *Coronet Blue* (1967)
* *Premiere* (1968)
* *Story Theatre* (1971)
* *Class of '55* (1972)
* *The Glass House* (1972)
* *M*A*S*H* (1972–1983)
* *Playmates* (1972)
* *Isn't It Shocking?* (1973)
* *Free to Be… You and Me* (1974)
* *6 Rms Riv Vu* (1974)
* *Kill Me If You Can* (1977)
* *The Four Seasons (piloto)* 1984
* *And the Band Played On* (1993)
* *Scientific American Frontiers* (1993–2005)https://web.archive.org/web/20060101000017/http://www.pbs.org/saf/alan.htm
* *White Mile* (1994)
* *Jake's Women* (1996)
* *ER* (1999)
* *Club Land* (2001)
* *The Killing Yard* (2001)
* *The West Wing* (2004–2006)
* *30 Rock* (2009)
* *The Human Spark* (2010)
* *Running Wilde* (2010)

### Teatro 
* *Only in America* (1959)
* *Purlie Victorious* (1961)
* *A Whisper in God's Ear* (1962)
* *Fair Game for Lovers* (1964)
* *Cafe Crown* (1964)
* *The Owl and The Pussycat* (1965)
* *The Apple Tree* (1966)
* *Jake's Women * (1992)
* *Art* (1998)
* *QED* (2001)
* *The Play What I Wrote* (2003)
* *Glengarry Glen Ross'' (2005)

## Véxase tamén
Antonio Fernández Alba

miniatura|dereita|300px|Escola Técnica Superior de Arquitectura de Valladolid, obra de Fernández Alba.
**Antonio Fernández Alba**, nado en Salamanca o 17 de decembro de 1927 e finado en Madrid o 7 de maio de 2024, foi un arquitecto español.

## Traxectoria 
Antonio Fernández Alba naceu en 1927 en Salamanca e dúas décadas despois trasladouse a Madrid. Na Escola Técnica Superior de Arquitectura de Madrid obtivo o título de arquitecto en 1957 e o grao de doutor en 1963. Foi profesor da mesma escola e catedrático de Elementos de Composición dende 1970. Durante a súa etapa universitaria foi membro do *Grupo El Paso*. Ó longo da súa traxectoria profesional ocupou numerosos cargos como:
* 1984-1987 Director do Instituto de Restauracións do Patrimonio Histórico Español.
* 1987-1990 Presidente do Padroado do Museo de Arte Contemporánea.
* 1989 Ingresou na Real Academia de Belas Artes de San Fernando.
* 1996-1999 Membro do Padroado do Museo do Prado.
* 2004 Membro da Real Academia Española.

## Obras destacadas 
* 1958-1962 Convento del Rollo, Salamanca, España.
* 1959-1961 Colexio *Nuestra Señora Santa María*, Madrid.
* 1962-1965 Colexio *Monforte* en Loeches, España.
* 1969-1970 Colexio Maior *Hernán Cortés*, Salamanca.
* 1974-1979 Escola de Arquitectura en Valladolid.
* 1976-1978 Restauración do Observatorio Astronómico no Cerro de San Blas, Madrid.
* 1980-1981 Remodelación do Pavillón Villanueva do Real Xardín Botánico de Madrid.
* 1980-1986 Restauración do Hospital Xeral para transformalo en Museo Nacional Centro de Arte Reina Sofía, Madrid.
* 1982-1984 Edificio de Servizos Funerarios de Madrid (Tanatorio da M-30).
* 1990 Campus da Universidade Jaume I en Castelló.
* 1992 Anfiteatro no Parque de las Naciones, Madrid.
* 1996-2001 Restauración do Palacio Ducal en Pastrana.
* 2000 Centro de Investigacións Biolóxicas do CSIC en Madrid.
* 2001 Escola de Enxeñeiros de Camiños da Universidade de Castela-A Mancha en Cidade Real.

### Obra escrita 
* *Diseño, entre la teoría y la praxis.*
* *La crisis de la arquitectura contemporánea en España.*
* *Crónicas del espacio perdido.*
* *Domus Aurea. Diálogos en casa de Virgilio.*
* *La ciudad herida* (2001).

## Premios e galardóns 
* 1963 Premio Nacional de Arquitectura de España pola obra *Convento del Rollo*.
* Premio Nacional de Restauración concedido polo *Observatorio astronómico de Madrid*.
* 2002 Medalla de Ouro da Arquitectura.
* 2003 Premio Nacional de Arquitectura de España.
* 2004 Premio nacional ARPA 2004.
* 2007 Doutor Honoris Causa pola Universidade Politécnica de Cartagena (España).

## Notas 
## Véxase tamén 
### Ligazóns externas 
* Antonio Fernadez Alba en *santiagoamon.net* .
* Biografía en *elmundo.es*, 7 de marzo de 2005 .
* Biografía e proxectos en *soloarquitectura.com* .
Diego Bermúdez

**Diego Andrés Bermúdez Penabad**, máis coñecido como **Bermúdez**, nado nas Pontes de García Rodríguez o 19 de xuño de 1982, é un exfutbolista galego, que xogaba de defensa.
## Traxectoria 
Formado nas categoría inferiores do Celta de Vigo, é fillo de José Antonio Bermúdez, xogador do Calvo Sotelo, Perlío e Racing de Ferrol na década de 1970. Bermúdez xogou desde neno no Endesa As Pontes, onde foi campión de Liga e Copa de Ferrol en categoría alevín nos anos 1993 e 1994, en infantís en 1995 e 1996 e campión da Liga de Ferrol cadete en 1998.. Actúa de lateral esquerdo e pasou polo Viveiro, Racing Vilalbés, Compostela, Arteixo, Móstoles, Osasuna B e Leganés, antes de chegar ao Alcorcón. Neste equipo viviu a experiencia do 'Alcorconazo' ante o Real Madrid en Copa do Rei e o primeiro ascenso a Segunda da historia do club..

## Clubs 
## Notas 
## Véxase tamén 
### Ligazóns externas 
* Ficha en futbolme.com
Kirstie Alley

**Kirsten Louise** "**Kirstie**" **Alley**, nada **Kirsten Louise Deal** o 12 de xaneiro de 1951 en Wichita e finada o 5 de decembro de 2022, foi unha actriz estadounidense.

## Traxectoria 
Kirstie é coñecida pola súa interpretación de Rebecca Howe na serie de televisión *Cheers* (1987–1993), pola que gañou un Emmy e un Globo de Ouro, tamén salienta a interpretación de Mollie Ubriacco na serie de filmes *Mira quen fala*.
Universidade de Oviedo

A **Universidade de Oviedo** (en asturiano: ''Universidá d'Uviéu*) é unha universidade pública situada en Oviedo, Principado de Asturias (España), con campus en Oviedo, Xixón e Mieres. É a única universidade da comunidade autónoma, onde non existen universidades privadas. O orzamento para o ano 2010 é de 210 millóns de euros .

Foi unha das dez universidades de España durante o século XIX. No curso 2009-10 conta con 27.284 alumnos e 2.154 profesores.

A Universidade de Oviedo é membro fundador do *Grupo 9 de Universidades'' (G9) españolas, creado en 1997 co obxectivo de promover a colaboración entre as institucións universitarias que o integran, tanto no que respecta ás actividades docentes e investigadoras como ás de xestión e servizos.

## Historia
## Centros 
### Facultades e escolas 
### Centros adscritos 
* Escola Universitaria de Enfermería de Cabueñes de Xixón
* Escola Universitaria Padre Enrique Ossó
* Escola Universitaria de Turismo de Asturias

### Institutos universitarios 
* Instituto Universitario da Empresa
* Instituto Universitario de Tecnoloxía Industrial de Asturias (IUTA)
* Instituto Universitario de Oncoloxía
* Instituto Feijoo de Estudos do Século XVIII
* Instituto de Recursos Naturais e Ordenación do Territorio (INDUROT)
* Centro de Intelixencia Artificial
* Centro de Cooperación e Desenvolvemento Territorial (CECODET)
* Instituto Universitario de Biotecnoloxía de Asturias (IUBA)
* Instituto de Ciencias da Educación
* Instituto de Química Organometálica "Enrique Moles"

### Colexios maiores e residencias 
* Colexio Maior San Gregorio (Oviedo)
* Colexio Maior América (Oviedo)
* Residencia Universitaria para profesores Rafael Altamira (Oviedo)
* Residencia Universitaria de Mieres

## Campus 
thumb|250px|Escudos labrados na fachada do edificio histórico da Universidade na rúa San Francisco de Oviedo.
* Oviedo:
** Campus de El Cristo
** Campus de Llamaquique
** Campus de los Catalanes
** Campus Oviedo Centro
** Campus de El Milán
* Xixón:
** Campus de Xixón
* Mieres:
** Campus de Mieres

### Edificios de interese 
* Edificio Histórico. O edificio está situado na rúa San Francisco de Oviedo.
* Edificio Valdés Salas.

## Notas
## Véxase tamén
### Outros artigos
*Lista de Universidades de España
Ricardo Álvarez Puig

**Ricardo Álvarez Puig**, máis coñecido como **Richy**, nado en Vigo o 11 de setembro de 1984, é un futbolista galego. Xoga de defensa e o seu actual equipo é desde o 2011 o Girona Futbol Club da Segunda División Española malia non xogar desde xaneiro de 2012 por mor dunha lesión grave .
## Notas 
## Véxase tamén 
### Ligazóns externas 
* Ficha en www.cordobacf.com 
* Datos do xogador en bdfutbol.com 
* Datos do xogador en futbolme.com
Tratado de Llívia

O **Tratado de Llivia** foi firmado o 12 de novembro de 1660 entre Miquel de Salbà i de Vallgornera, Marqués de Vilanant, representante de Filipe IV de España e Hyacinthe Serroni, bispo de Orange, en representación de Lois XIV de Francia. Este tratado completaba o anterior Tratado dos Pireneos e consolidaba a división do val da Cerdaña e a cesión da súa parte norte, a Alta Cerdaña, ao rei francés, que consistía no val de Querol e o territorio que a unía ao Capcir. O interese francés, polo control dese territorio, consistía en protexerse fronte a unha intervención militar no Languedoc. todos eles estaban na cara norte dos Pireneos e, dende época romana, pertencían administrativamente á autoridades peninsulares. 

Cando estaba a piques de asinarse, os representantes dos dous gobernos decatáronse dun problema técnico: Llívia permanecía coma un enclave hispano dentro do novo territorio francés por ter o título de vila e non de pobo. Como as dúas partes querían asinar con rapidez o tratado, Francia aceptou que quedase como enclave baixo soberanía hispana coa condición de que nunca fose fortificada, pero esta cláusula foi anulada posteriormente en 1661. E así continuou, baixo soberanía española, até o presente. 

Deste xeito, consolidouse a cesión da metade da Cerdaña que, por mor da resistencia dos seus habitantes, non se puido facer efectiva ata 1720. Anteriormente celebrárase en Ceret (Vallespir) unha conferencia de carácter técnico para fixa-los criterios do tratado.

## Lista de pobos da Cerdaña cedidos a Francia 
## Notas 
## Véxase tamén
### Bibliografía 
* 
*

### Outros artigos 
* Tratado dos Pireneos 
* Guerra dos Trinta Anos

### Ligazóns externas 
* Tratado de Llivia na Biblioteca Comtat de Cerdanya .
* Texto do tratado en Abreu Bertodano, José Antonio (1751). *Colección de los tratados de paz, alianza, neutralidad, garantía...* (pp: 419-426)*.* Madrid: Antonio Marín, Juan de Zúniga e Viuda de Peralta.